**Szentendre Város Önkormányzat Képviselő-testületének**

**18/2017. (V.15.) önkormányzati rendelete**

**a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló 23/2007. (IV.13.) önkormányzati rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében valamint a közúti közlekedésről szóló 1988. évi I. törvény, valamint a végrehajtásáról szóló 30/1988. (IV. 21.) MT rendelet, valamint az épített környezet alakításáról és védelméről szóló 1997. évi LXXVIII. törvény, valamint az országos településrendezési és építési követelményekről szóló 253/1997. (XII. 20.) Korm. rendelet alapján, a közúti közlekedésről szóló 1/1975. (II. 05.) KPM-BM együttes rendelet szabályainak betartásával, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendeletét (továbbiakban: R.) az alábbiak szerint módosítja:

**1. §** (1) A város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendelet (továbbiakban: R.) 20. § (4) bekezdése az alábbiak szerint módosul:

„ 20.§ (4) A Futó utca, Görög utca, Bercsényi utca, Vastagh György utca, Bogdányi utca, valamint a Bogdányi utcára csatlakozó mellékutcákra kiadott behajtási vagy várakozási engedély a Duna korzó Péter-Pál utca és Lázár cár tér közötti szakaszán való áthaladásra is jogosít.”

(2) A R. 20.§-a az alábbi (4a) bekezdéssel egészül ki:

„20.§ (4a) A Bogdányi utcának a Fő tér és Rév utca közötti szakaszára kiadott behajtási engedély a Bogdányi utcának a Rév utca és Dézsma utca közötti szakaszán való áthaladásra is jogosít.”

**2. §** A R. 3. sz. melléklet helyébe jelen rendelet 1. számú melléklete lép.

**3. §** (1) Jelen rendelet 2017. július 01. napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2017. május 11.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2017. május 15-én került kihirdetésre.

**dr. Gerendás Gábor**

jegyző

1. sz. melléklet

A védett és korlátozott övezetek felsorolása és területük határai

|  |  |  |
| --- | --- | --- |
| ÖVEZET | ÖVEZET HATÁRAI ÉS RÉSZLETEZÉSE | A BEHAJTÁS MÓDJA |
| **VÉDETT ÖVEZETEK** | | |
| I. | Fő tér, Dumtsa Jenő utca,    Várdomb utca, Alsó Duna köz, Vak Bottyán utca, Jankó János utca, Futó utca, Görög utca, Bercsényi utca, Vastagh György utca,  Bogdányi utca a Fő tértől Rév utcáig,  valamint a Bogdányi utca ezen szakaszára csatlakozó mellékutcák,  Duna korzó Péter-Pál utca Lázár cár tér közötti szakasza  **a Bogdányi utca a Rév utca és a Dézsma utca közötti szakaszára csatlakozó mellékutcák** | behajtási engedéllyel, közterületen várakozni nem lehet  behajtási engedéllyel várakozhat az övezeten belül:   * 20.§ c) pontjában meghatározott személy * Polgármesteri Hivatal járműve * a Gőzhajó utcában, a Bogdányi utca Lázár cár tér és Bem utca közötti szakaszán valamint a Bem utcában a 16. § (2) bekezdésében meghatározott jogosultak |
| I/A. | Alkotmány utca,  Rab Ráby tér, Munkácsy Mihály utca,  Malom utca Bartók B. u. Munkácsy M. u. közötti szakasza  Batthyány utca, Kör utca, Janicsár utca,  Arany János utca, Piac köz,  Vörösmarty utca Tiszteletes utca és Arany János utca közötti szakasza,  **a Bogdányi utca a Rév utcától a Dézsma utcáig,**  **a Rév utca a Teátrum utca kereszteződésétől a Bogdányi utca kereszteződéséig**  Rákóczi Ferenc utca Arany János utca és Városház tér közötti szakasza (**az Önkormányzat és a Hivatal dolgozója, valamint vendégei** **a Rákóczi utcában** és a Városháza udvarán történő parkolásra jogosító parkolási kártyával külön várakozási engedély kiváltása nélkül jogosult várakozni),  Szentendre Város közigazgatási területén a fentiekben nem említett, „mindkét irányból behajtani tilos” jelzőtáblával és „kivéve engedéllyel” kiegészítő táblával ellátott utcák. | behajtás engedéllyel,  közterületen várakozni csak várakozási engedéllyel rendelkezőknek szabad |
| **BELVÁROSI KORLÁTOZOTT ÖVEZETEK** | | |
| I. | Fő tér, Görög utca, Futó utca, Dumtsa Jenő utca, Bercsényi utca,  Bogdányi utca Fő tértől Rév utcáig, valamint a Bogdányi utca ezen szakaszára csatlakozó mellékutcák, Várdomb utca, Alsó Duna köz, Vak Bottyán utca, Jankó János utca, Vastagh György utca,Alkotmány utca,  Rab Ráby tér, Munkácsy Mihály utca,  Malom utca Bartók Béla utca Munkácsy Mihály utca közötti szakasza, Batthyány utca, Kör utca, Janicsár utca,  Arany János utca, Piac köz,  Vörösmarty utca Tiszteletes utca és Arany János utca közötti szakasza,  Rákóczi Ferenc utca Arany János utca és Városház tér közötti szakasza | 3,5 tonna súlykorlátozás alá eső terület e fölött csak eseti útvonalengedéllyel lehet behajtani |
| II. | Hunyadi utca, Bartók Béla utca, Gőzhajó utca, Temető utca,  Dalmát utca, Zrínyi utca, Angyal utca, Alsóhegy utca,  Középhegy utca, Felsőhegy utca, Rab Ráby tér,  Iskola utca, Munkácsy utca, Szőlő köz,  Martinovics utca Hunyadi utca Bartók Béla utca közötti szakasza | 3,5 tonna súlykorlátozás alá eső terület, e fölött, de legfeljebb 12 tonnáig, eseti útvonalengedéllyel lehet csak behajtani |
| **EGYÉB KORLÁTOZOTT ÖVEZETEK** | | |
| III. | a közforgalom elől nem elzárt terület, amely területére az 1/1975. (II.5.) KPM-BM együttes rendeletben (a továbbiakban: KRESZ) előírtak szerint meghatározott határértéket túllépő tulajdonsággal rendelkező járművel csak alkalmanként a közút kezelőjének felmentése esetén, díjfizetés ellenében lehet behajtani | a KRESZ szerint kitáblázott súlykorlátozás fölött csak eseti útvonalengedéllyel lehet behajtani” |